търговските отношения между Китай и САЩ е основната причина за вредата. Страните изтъкнаха, че след въвеждането през 2020 г. на временно неприлагане на тези мита, пазарът на Съюза ще се върне към предишното си състояние.
 (247)
 Тези съображения не са от значение, тъй като правният стандарт, установен от основния регламент и АДС на СТО, е наличието на вреда, причинена от дъмпингов внос, а не политическите или други странични съображения, които биха могли да бъдат свързани с подобни практики. Във всеки случай Комисията отбелязва, че въпреки че ограниченията наистина са били облекчени, допълнителните мита продължават да се прилагат като правило и не е ясно как ще се развие ситуацията. Освен това промишлеността на САЩ за производство на МЕГ е ориентирана към износ с увеличаващ се производствен капацитет. Заедно с това китайската промишленост за производство на МЕГ също увеличава производствения си капацитет с цел да стане самодостатъчна. Поради това е вероятно производителите в САЩ да продължат да проявяват подчертан интерес към пазара на Съюза независимо от спора между Китай и Америка.
 5.2.11. Понижаване на цените в световен мащаб по време на разглеждания период
 (248)
 Няколко заинтересовани страни (Mitsubishi, CIRFS) заявиха, че вредата, понесена от промишлеността на Съюза, съвпада с едни от най-големите понижавания на цените на МЕГ в световен мащаб през последните десет години, като тя не се наблюдава изключително на пазара на Съюза, а е в съответствие с цените на световния пазар. Бе заявено, че това се дължи на значителното увеличение на капацитета за производство на МЕГ в световен мащаб и липсата на съответстващо световно търсене — само в края на 2018 г. капацитетът на Китай е нараснал с [1,5—2,5] млн. тона годишно. Към ноември 2019 г. общият капацитет за производство на МЕГ в световен мащаб е бил около [37,5—38,5] млн. тона годишно, което представлява превишение в предлагането от около [10—20] %, като същевременно през 2020 г. е бил добавен значителен допълнителен капацитет. Поради това се твърди, че вредата е причинена от безпрецедентно ниските цени на световните пазари, а не от дъмпинга.
 (249)
 Тези съображения може да предоставят окончателно обяснение защо вносът се продава на дъмпингови цени в Съюза. Остава обаче фактът, че този дъмпингов внос, генериран чрез горепосочените цена и обем, води до съществена вреда за промишлеността на Съюза — това е приложимият правен стандарт, установен от основния регламент и АДС на СТО, като в него не се предвижда анализ на причините, довели до решението за дъмпинг. При разследването бе установено, че действително е налице свръхкапацитет за производство на МЕГ в световен мащаб. Производителите в Саудитска Арабия и САЩ са увеличили значително производствения си капацитет и се смята, че износителите в САЩ ще увеличат производствения капацитет, за да достигнат около 6 млн. тона годишно. Поради този свръхкапацитет производителите износители в САЩ и Саудитска Арабия са търсили пазари и съответно са продавали по време на разследвания период значителни обеми МЕГ на пазара на Съюза на дъмпингови цени. Поради това твърдението беше отхвърлено.
 5.2.12. Самопричинена вреда
 (250)
 SABIC заяви, че един производител от Съюза се е свързал с него, за да предлага